  Майя Бывальцева Удмуртиысь инвестициосты азинтонъя агентстволэн кивалтӥсез Римма Бякова. Азьвыл со улосвылысь экономикая министрлэн воштӥсез вал. Со сярысь иворез зэматӥзы удысэтлэн пресс-службаяз. Тодэ вайытом, агентстволэн азьвыл кивалтӥсез Илья Пономарёв Севастопольысь кивалтэтлэн тӧроелэсь ужзэ быдэсъясь луиз. Удысэтэн со кивалтӥз 2016-тӥ арын тулыспалысен гудырикошконозь. Вераны кулэ, выль кивалтӥсез юнматон сярысь 22-тӥ гудырикошконэ озьы ик ивортӥз элькунлэн тӧроез Александр Соловьёв. Солэн верамезъя, пуктэт матысь дыре кинюртэмын луоз. Удмуртиысь экономикая министерствоын Римма Бякова планированиея управленилэсь, катъёсты быдэсъясь тӧрлык но интыысь аскивалтон ёзэсъёслэсь ужамзылэсь пайдалыксэ дунъянъя ёзэтлэсь, озьы ик административной реформая, эсэпъёс кылдытонъя но кадръёсын ужанъя управленилэсь ужзэс чакласа возиз. Тегъёс: Политика Удмуртия АлександрСоловьёв инвестициос  